Enerģijas dzēriens

Enerģijas dzēriens ir dzēriens, kura sastāvā ir stimulanti, galvenokārt kofeīns, un kura izplatītāji apgalvo, ka tas sniedz gan psihisku, gan fizisku stimulāciju. Enerģijas dzērieni var būt gan gāzēti, gan negāzēti. Parasti tie ir bezalkoholiski, bet atsevišķi dzērieni var saturēt alkoholu. Ļoti daudzi enerģijas dzērieni satur lielu cukura vai citu saldinātāju daudzumu, dabiskus augu ekstraktus un aminoskābes.

Lai gan sabiedrībā enerģijas dzēriens tiek skatīts kā spēcīgākas iedarbības preparāts par tradicionālajiem dzērieniem, piemēram, kafiju vai tēju, lielākā daļa no enerģijas dzēriena izraisītā efekta rodas tikai no tā sastāvā esošā kofeīna un cukura, bet efekts no citām tā sastāvdaļām ir maznozīmīgs.  Tai skaitā kognitīvo spēju, uzmanības un reakcijas ātruma pieaugums rodas primāri tikai no kofeīna.  Atsevišķi pētījumi gan pievērš uzmanību visu sastāvdaļu sinerģijai enerģijas nodrošināšanā. 

 Sastāvs 
Parasti enerģijas dzērienu sastāvā ir kofeīns, taurīns, glikozes sīrups un B grupas vitamīni, bet tas bieži satur arī citus metilksantīnus, kā arī gvarānu, matē, žeņšeņu, ginku, karnitīnu, sukralozi, maltodekstrīnu un kreatīnu.

 Kaitīgums 
Enerģijas dzērieni pastiprina organisma atūdeņošanos, tāpēc tos nevajadzētu lietot enerģijas palielināšanai intensīvās sporta aktivitātēs. Ir noskaidrots, ka enerģijas dzērieni ir bīstami, ja tos lieto lielā daudzumā kopā ar alkoholu — tie samazina alkohola reibuma sajūtu, palielinot pasākuma laikā izdzertā alkohola apjomu un līdz ar to alkohola pārdozēšanas risku.Enerģijas dzērieni - pātaga sirdij, la.lv. Atjaunots: .Enerģijas dzērieni un to spēka avoti , espati.lv. Atjaunots: .Enerģijas dzērieni rada maldīgu priekšstatu par reibuma pakāpi, tvnet.lv. Atjaunots: .

 Skatīt arī 
 Kafija
 Sporta dzēriens

 Atsauces 

Kategorija:Enerģijas dzērieni